Ekumeniese Patriargaat van Konstantinopel - Wikipedia
Die buite-aansig van die Patriargale Basilika van St. Joris in die distrik Fener in Istanboel.
Stigter Apostel Andreas
Hoof Bartolomeus I
Hoof se titel Aartsbiskop van Konstantinopel-Nuwe Rome en Ekumeniese Patriarg
Setel Istanboel, Turkye
Liturgiese taal Grieks
Gelowiges 300 miljoen
Die Ekumeniese Patriargaat van Konstantinopel (Grieks: Οἰκουμενικὸν Πατριαρχεῖον Κωνσταντινουπόλεως, ikumenikˈon patriarˈxion konstantinuˈpoleos; Turks: Rum Ortodoks Patrikhanesi) is een van vyftien outokefale Oosters-Ortodokse Kerke. Die primaat aan die hoof van die kerk se titel is Ekumeniese Patriarg van Konstantinopel. Die huidige patriarg is Bartolomeus I.
Vanweë sy ligging in die hoofstad van die destydse Bisantynse Ryk en sy rol as moederkerk van die meeste Ortodokse kerke, het die Ekumeniese Patriarg die status van "eerste onder gelykes" onder die Ortodokse Kerk se primate. Anders as die pous van die Rooms-Katolieke Kerk staan hy nie aan die hoof van die verskillende outokefale, administratief selfregerende Ortodokse kerke nie. Hy word egter in ’n breë sin beskou as die geestelike leier van die wêreld se 300 miljoen Ortodokse Christene. Sy posisie word egter betwis deur die Russies-Ortodokse Kerk, wat ’n groter gemeenskap as enige ander Ortodokse kerk bedien.
↑ In Turkye word soms ook informeel daarna verwys as Fener Rum Patrikhanesi, "Roomse Patriargaat van die Fener"
↑ "In Moscow, Orthodox Christian churches draw closer". Reuters. 25 Mei 2010. Besoek op 11 Julie 2010.
↑ "Константинопольская Православная Церковь" (in Russies). Besoek op 18 Junie 2011.
Wikimedia Commons het meer media in die kategorie Ekumeniese Patriargaat van Konstantinopel.
Ontsluit van "https://af.wikipedia.org/w/index.php?title=Ekumeniese_Patriargaat_van_Konstantinopel&oldid=1438616"
Die bladsy is laas op 26 Maart 2016 om 18:18 bygewerk.